***Csongrád Város Polgármesterétől***

**Száma**: Ref/13-4 /2020

**Témafelelős:** Szepesi Dóra

**ELŐTERJESZTÉS**

**Csongrád Városi Önkormányzat Képviselő- testületének**

**2020. február 20-ai ülésére**

**Tárgy:** Tájékoztató a Közművelődési Kerekasztal magalakulásáról

**Tisztelt Képviselő-testület!**

Csongrád Városi Önkormányzat Képviselő-testülete 35/2016. (VII.8.) önkormányzati rendeletével fogadta el a helyi közművelődési feladatok ellátásáról szóló rendeletét. Csongrád Városi Önkormányzat Képviselő-testülete 202/2019 (XI.21.) önkormányzati rendeletével fogadta el a Közművelődési Kerekasztal megalakulását.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. tv. 82. §-a alapján a települési önkormányzat a közművelődési rendeletében meghatározott közművelődési feladatok megvalósítása során együttműködik a település Közművelődési Kerekasztalával.

A Közművelődési Kerekasztal spontán szerveződő közösség, amelynek megalakulásában az önkormányzat csak segítséget nyújt. Tárgybani megkeresésünkre 2019 novemberéig 11 egyesület, társadalmi szervezet, alapítvány, gazdasági vállalkozás jelezte részvételi szándékát a kerekasztal munkájában.

A jegyző feladata volt, hogy 30 napra közzétegye a város honlapján a közművelődési kerekasztal megalakulásának szándékát, a megalakításában közreműködő 11 szervezet névsorát. Ez alapján további 30 nap állt rendelkezésre a csatlakozáshoz. A határidő 2020. január 31-ével lejárt. Mindezidáig 16 egyesület, társadalmi szervezet, alapítvány,  gazdasági vállalkozás jelezte részvételi szándékát a kerekasztal munkájában. Ezt követően február 2-án tartotta meg a Közművelődési Kerekasztal alakuló ülését, fektette le szabályait és választotta meg elnökét Dr. Hörömpöliné Víkor Katalin személyében, elnökhelyettesét Kecskés László nyugalmazott könyvtárost.

A Kerekasztal megalakulásának további indoka, hogy véleményét ki kell kérni a közművelődési helyi rendelet felülvizsgálata során, amelyet 5 évente a Képviselő-testületnek el kell végeznie. Segíti a civil szervezetek, a művelődésért felelős intézmények rendezvényeinek koordinációját, véleményt nyilvánít, ajánlásokat fogad el a közművelődést érintő kérdésekben.

Kérem jelent tájékoztató elfogadását.

2

**Határozati javaslat**

Csongrád Városi Önkormányzat Képviselő- testülete „Tájékoztató a Közművelődési Kerekasztal megalakulásáról” című előterjesztést megtárgyalta, és az alábbi döntést hozta:

1. A Képviselő-testület a megalakult Csongrádi Közművelődési Kerekasztal munkáját támogatja, annak működéséhez térítésmentesen hozzájárul.
2. A Képviselő-testület utasítja a jegyzőt, hogy a Közművelődési Kerekasztal működése érdekében a szükséges intézkedéseket tegye meg.

Határidő: folyamatos

Felelős: Dr. Juhász László jegyző

\_\_\_\_\_\_\_\_\_\_\_\_\_\_\_\_\_\_\_\_

Bedő Tamás

polgármester

Csongrád, 2020. 02. 12.

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Irattár